
ROMÂNIA
JUDEȚUL  MUREȘ
CONSILIUL LOCAL AL
COMUNEI ACĂȚARI


                                     
                                
                       


HOTĂRÂRE
Nr. 74 din 30.10.2025
privind aprobarea indicatorilor tehnico-economici actualizați și a devizului general actualizat pentru obiectivul de investiții „Canalizare menajeră în satele Văleni, Gaiești și extindere stație de epurare comuna Acațari, județul Mureș”, aprobat pentru finanțare prin Programul național de investiții „Anghel Saligny”
Având în vedere:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
d) art. 20 și 21 din Legea cadru a descentralizării nr. 195/2006;
e) art. 129 alin. (2) din OUG 57/2019 privind Codul Administrativ, cu modificările și completările ulterioare; 
f) Legea nr. 273/2006 privind finanțele publice locale, cu modificările și completările ulterioare;
g) prevederile Hotărârii Guvernului nr. 907/2016 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii,
h) prevederile art. 42 din Legea 141/2025 privind unele măsuri fiscal bugetare;

Ținând cont de:
a) referatul de aprobare prezentat de către primarul Comunei Acățari, în calitatea sa de inițiator, înregistrat cu nr. 7122/2025, prin care se susține necesitatea și oportunitatea proiectului, constituind un aport pentru dezvoltarea colectivității;
b) raportul compartimentului de resort din cadrul aparatului de specialitate al primarului, înregistrat cu nr. 7128/2025, prin care se motivează, în drept și în fapt,  necesitatea și oportunitatea participării la Program;
c) raportul comisiei de specialitate a Consiliului Local Acățari

În conformitate cu:
a) OUG nr. 95/2021 pentru aprobarea Programului național de investiții „Anghel Saligny
b) Ordin al ministrului dezvoltării, lucrărilor publice și administrației Nr. 1333 / 2021 privind aprobarea Normelor metodologice pentru punerea în aplicare a prevederilor  Ordonanței  de  urgență  a  Guvernului nr. 95/2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a)—d) din Ordonanța de urgență a Guvernului nr. 95/2021
c) Ordin al ministrului dezvoltării, lucrărilor publice și administrației Nr. 1321 / 2021 pentru aprobarea standardelor de cost aferente obiectivelor de investiții prevăzute la art. 4 alin. (1) lit. a)—c) din Ordonanța de urgență a Guvernului nr. 95/2021 pentru aprobarea Programului național de investiții „Anghel Saligny”

În temeiul:
a) prevederilor art.129 alin.(1), alin.(2) lit.b) coroborat cu alin.(4) lit.d), art.139 alin.(1), precum și cele ale art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare



CONSILIUL LOCAL AL COMUNEI ACĂȚARI ADOPTĂ PREZENTA HOTĂRÂRE

Art. 1. – Se aprobă actualizarea indicatorilor tehnico-economici aferenți obiectivului de investiții „Canalizare menajeră în satele Văleni, Gaiești și extindere stație de epurare comuna Acațari, județul Mureș”, conform anexei nr. 1 la prezenta hotărâre.
Art. 2. - Se aprobă devizul general actualizat aferent obiectivului de investiții „Canalizare menajeră în satele Văleni, Gaiești și extindere stație de epurare comuna Acațari, județul Mureș”, conform anexei nr. 2 la prezenta hotărâre.
Art. 3. - Anexele nr. 1 și 2 fac parte integrantă din prezenta hotărâre.
Art. 4. -  Prezenta hotărâre se comunică prin intermediul secretarului Comunei Acățari, în termenul prevăzut de lege, primarului Comunei Acățari și Prefectului Județului Mureș și se aduce la cunoștință publică prin afișarea la sediul primăriei, precum și pe pagina de internet a comunei.

Președinte de ședință							Secretar general delegat
Balint Barnabas Attila							        Fulop Robert

